เปิด 6 ขั้นตอน ยื่น “ทบทวนสิทธิ” รับเงินเยียวยา 5 พันบาท ผ่านเว็บ “เราไม่ทิ้งกัน”!
เปิด 6 ขั้นตอน ยื่น "ทบทวนสิทธิ" รับเงินเยียวยา 5 พันบาท ผ่านเว็บไซต์ "เราไม่ทิ้งกัน" เริ่มตั้งแต่วันนี้! 
เปิด 6 ขั้นตอน ยื่น "ทบทวนสิทธิ" รับเงินเยียวยา 5 พันบาท ผ่านเว็บไซต์ "เราไม่ทิ้งกัน" เริ่มตั้งแต่วันนี้!
20 เม.ย. 2563

ผู้สื่อข่าวรายงานว่า วันนี้ (20 เม ย.63)​ เป็นวันแรกที่กระทรวงการคลัง เปิดให้ประชาชนที่ได้รับผลกระทบจากสถานการณ์การแพร่ระบาดของเชื้อไวรัสโควิด-19 ที่ลงทะเบียน 5,000 บาท ผ่านเว็บไซต์ www.เราไม่ทิ้งกัน.com แต่ไม่ผ่านเกณฑ์การคัดกรองรอบแรก สามารถยื่นขอทบทวนสิทธิได้ตั้งแต่เวลา 06.00 น. เป็นต้นไป

โดยทางเพจเฟซบุ๊ก Krungthai Care ก็ได้มีการเปิดเผยวิธีการลงทะเบียนยื่นขอทบทวนสิทธิ์มาตรการเยียวยา เราไม่ทิ้งกัน ในการจ่ายเงินช่วยเหลือประชาชนจำนวน 5,000 บาท ระยะเวลา 3 เดือน ซึ่งจะต้องเป็นผู้ที่มีสถานะไม่ได้รับสิทธิแล้วเท่านั้น โดยเข้าไปที่เว็บไซต์ www.เราไม่ทิ้งกัน.com จากนั้นทำตามขั้นตอน ดังนี้
1. เลือกเมนู “ยื่นทบทวนสิทธิ”

2. กรอกรายละเอียด
– หมายเลขบัตรประจำตัวประชาชน
-หมายเลขโทรศัพท์ที่ใช้ลงทะเบียน
– วัน/เดือน-ปีเกิด
จากนั้นคลิกปุ่ม “ยื่นทบทวนสิทธิ”

3. อ่านรายละเอียดและเงื่อนไข จากนั้นติ๊กเครื่องหมายถูกต้อง ยอมรับและคลิก ยืนยันและดำเนินการต่อ

4. เลือกยืนยันว่าได้รับผลกระทบจาก โควิด-19 และพร้อมให้เจ้าหน้าที่ทำการตรวจสอบข้อมูล
จากนั้นกรอกข้อมูลรายละเอียด เสร็จเรียบร้อยคลิกปุ่มยืนยันและดำเนินการต่อ

5. ยืนยันการทำรายการ แบ่งเป็น 2 กรณี
– สำหรับกรณีลงทะเบียนด้วยเบอร์โทรศัพท์มือถือ ให้รหัส OTP ที่ได้รับ SMS หลังจากลงทะเบียนไว้
– สำหรับกรณีลงทะเบียนด้วยเบอร์โทรศัพท์บ้าน ใส่เบอร์บ้าน และรหัสไปรษณีย์ ที่ลงทะเบียนไว้
เมื่อเลือกแล้ว คลิกปุ่ม ยืนยัน

6. เมื่อทำรายการเสร็จสิ้น หน้าจอจะแสดงผล “ยื่นทบทวนสิทธิสำเร็จ (โปรดเตรียมหลักฐานการประกอบอาชีพของท่านให้พร้อม ในกรณีที่เจ้าหน้าที่ติดต่อเพื่อตรวจสอบอาชีพของท่าน)”

ทั้งนี้ เมื่อยื่นเรื่องขอทบทวนสิทธิเรียร้อย หลังจากนั้นจะมีเจ้าหน้าที่ติดต่อ เพื่อขอนัดและลงพื้นที่ตรวจสอบสถานะ อาชีพ และสถานประกอบการที่แท้จริง ซึ่งเมื่อตรวจสอบในขั้นตอนนี้แล้ว จะสามารถทราบผลได้ทันทีว่าจะผ่านเกณฑ์และมีสิทธิได้รับเงินเยียวยา 5,000 บาทหรือไม่